Atau coma en un pesquèr, qu’ei tranquil e blos, acodissen sollicits es peishi entar objècte que ven der exterior, pr’amor que se pensen qu’ei era sua parva, atau vedí jo a mès de mil amnes esplendoroses acodir entà nosati, e a cadua d’eres s’entenie exclamar: “Vaquí qui acreisherà es nòsti amors!” E tanlèu coma cada ua se mos apressaue, se vedie era sua alegria per çò deth clar treslús que d’era gessie.